AUTODESK SZOFTVERLICENC SZERZŐDÉS
MAGYARORSZÁG 

FONTOS! KÉRJÜK, ELŐSZÖR OLVASSA EL EZT A LICENCSZERZŐDÉST.

AZ AUTODESK A MELLÉKELT SZOFTVERT KIZÁRÓLAG AZZAL A FELTÉTELLEL KÍVÁNJA ÖNNEK LICENCBE ADNI, HOGY ÖN ELFOGADJA A JELEN LICENCSZERZŐDÉS ÖSSZES FELTÉTELÉT, BELEÉRTVE EBBE BÁRMELY KIEGÉSZÍTŐ VAGY EGYEDI LICENCFELTÉTELT IS (“LICENCSZERZŐDÉS”). 

GONDOSAN OLVASSA EL A JELEN LICENCSZERZŐDÉS FELTÉTELEIT, MIELŐTT MEGNYOMJA AZ OLDAL ALJÁN TALÁLHATÓ “I ACCEPT” (“ELFOGADOM”) GOMBOT. KÉRJÜK, HOGY A LICENCSZERZŐDÉS TÖBBI RÉSZÉNEK ELOLVASÁSÁHOZ HASZNÁLJA A JOBB OLDALI GÖRGETŐSÁVOT. A LENTI “PRINT” (“NYOMTATÁS”) GOMB MEGNYOMÁSÁVAL KINYOMTATHATJA A LICENCSZERZŐDÉST. AZ “I ACCEPT” (“ELFOGADOM”) GOMB MEGNYOMÁSÁVAL ÖNMAGÁRA NÉZVE KÖTELEZŐNEK ISMERI EL A SZERZŐDÉS ÖSSZES FELTÉTELÉT, ÉS A SZOFTVER TELEPÍTÉSRE KERÜL. 
AMENNYIBEN NEM KÍVÁNJA A JELEN LICENCSZERZŐDÉST ÖNMAGÁRA NÉZVE KÖTELEZŐ ÉRVÉNYŰKÉNT ELFOGADNI ÉS NEM ÉRT EGYET A LICENCSZERZŐDÉS ÖSSZES FELTÉTELÉVEL, NYOMJA MEG AZ “I REJECT” (“VISSZAUTASÍTOM”) GOMBOT, AMELY MEGSZAKÍTJA A SZOFTVER BETÖLTÉSÉT, ÉS A TELJES VÉTELÁR VISSZATÉRÍTÉSE ÉRDEKÉBEN A VÁSÁRLÁSTÓL SZÁMÍTOTT 30 (HARMINC) NAPON BELÜL A VISSZAKÜLDÉSRE VONATKOZÓ MEGFELELŐ IRÁNYELVEKKEL ÖSSZHANGBAN JUTTASSA VISSZA A SZOFTVERT A BESZERZÉS HELYÉRE. A LETÖLTÖTT SZOFTVER TELJES ÁRÁNAK A VÁSÁRLÁS NAPJÁTÓL SZÁMÍTOTT 30 (HARMINC) NAPON BELÜL TÖRTÉNŐ VISSZATÉRÍTÉSE ÉRDEKÉBEN TÖLTSE KI ÉS KÜLDJE VISSZA ATTÓL A HÁLÓZATBA KAPCSOLT KERESKEDŐTŐL KAPOTT MEGSEMMISÍTŐ IRATOT, AKITŐL A SZOFTVERT VÁSÁROLTA.
AMENNYIBEN ÖN HASZNÁLJA A SZOFTVERT, EZ SZINTÉN AZT JELZI, HOGY ÖNMAGÁRA NÉZVE KÖTELEZŐNEK ISMERI EL A JELEN SZERZŐDÉS FELTÉTELEIT.
ENNEK A SZOFTVERNEK VAGY AZ ERRE VONATKOZÓ DOKUMENTÁCIÓNAK A JELEN SZERZŐDÉSBEN FOGLALTAKTÓL ELTÉRŐ LEMÁSOLÁSA ÉS FELHASZNÁLÁSA NEM ENGEDÉLYEZETT, ÉS AZ ÖN ORSZÁGÁNAK JOGSZABÁLYAI ALAPJÁN A SZERZŐI JOG MEGSÉRTÉSÉNEK MINŐSÜL. AMENNYIBEN ÖN A JELEN SZOFTVERT VAGY ANNAK DOKUMENTÁCIÓJÁT AZ AUTODESK ENGEDÉLYE NÉLKÜL LEMÁSOLJA VAGY FELHASZNÁLJA, JOGSÉRTÉST KÖVET EL. EZ ESETBEN KÖTELEZHETŐ AZ AUTODESKNEK OKOZOTT KÁROK MEGTÉRÍTÉSÉRE ÉS BÜNTETŐELJÁRÁS INDÍTHATÓ ÖN ELLEN.
FIGYELEM! 	HA AZ ÖNNÉL LÉVŐ SZOFTVERVÁLTOZAT BEMUTATÓ- VAGY PRÓBAVÁLTOZAT, AKKOR A KÖVETKEZŐ KÉT BEKEZDÉS SZINTÉN VONATKOZIK ÖNRE:
EZ A SZOFTVER KIZÁRÓLAG 30 NAPOS PRÓBAIDŐSZAKRA KÉSZÜLT, HACSAK AZ AUTODESK NEM HATÁROZTA AZT MEG MÁSKÉPP ÍRÁSBAN. A SZOFTVER TOVÁBBI HASZNÁLATÁHOZ LÉPJEN KAPCSOLATBA AZ AUTODESK TÁRSASÁGGAL VAGY EGY HIVATALOS AUTODESK VISZONTELADÓVAL, HOGY KIFIZETHESSE A VÉTELÁRÁT ÉS ÁTVEHESSE A FELHASZNÁLÓI AZONOSÍTÓ KÓDOT, VAGY MEGVÁSÁROLHASSA AZ ALÁBBIAKBAN ISMERTETETT KERESKEDELMI LICENCJOGOKAT BIZTOSÍTÓ TELJES ÁRÚ VÁLTOZATOT.
A PRÓBAIDŐSZAK SORÁN A SZOFTVERT CSAK EGY PÉLDÁNYBAN, ÉS KIZÁRÓLAG A SZOFTVER KIPRÓBÁLÁSÁRA HASZNÁLHATJA. A PRÓBAIDŐSZAK ALATT SZIGORÚAN TILOS A SZOFTVER MÁS CÉLRA VALÓ FELHASZNÁLÁSA, BELEÉRTVE AZ ÖSSZEHASONLÍTÓ ELEMZÉST VAGY A KERESKEDELMI CÉLÚ FELHASZNÁLÁST. A JELEN SZOFTVER LICENCÉNEK MEGVÁSÁRLÁSÁVAL A SZOFTVER HASZNÁLATÁRA VONATKOZÓ FENTI KORLÁTOZÁSOK MEGSZŰNNEK.
FIGYELEM! 	HA AZ ÖNNÉL LÉVŐ SZOFTVERVÁLTOZAT HATÁROZOTT IDŐRE SZÓLÓ  LICENC, KORLÁTOZOTT IDŐRE SZÓLÓ LICENC VAGY BÉRELT LICENC, AKKOR A KÖVETKEZŐ BEKEZDÉS SZINTÉN VONATKOZIK ÖNRE:
EZ A SZOFTVER KIZÁRÓLAG ARRA A HATÁROZOTT IDŐSZAKRA ÁLL RENDELKEZÉSRE, AMELYRE KIFIZETTE, ÉS A FENTI HATÁROZOTT IDŐTARTAM LETELTÉVEL MEGSZŰNIK. A HATÁROZOTT IDŐTARTAM LEJÁRTA UTÁN TÖRTÉNŐ FELHASZNÁLÁS VAGY A KIIKTATÁSI FUNKCIÓ HATÁLYTALANÍTÁSÁRA IRÁNYULÓ KÍSÉRLET A JELEN SZERZŐDÉS MEGSZEGÉSÉNEK MINŐSÜL, ÉS KIMERÍTHETI A SZERZŐI JOG MEGSÉRTÉSÉNEK FOGALMÁT.

1.	A Licencengedély feltételei 

Az Autodesk, Inc. (“Autodesk”) a jelen szerződés feltételei mellett engedélyezi Önnek a jelen számítógépprogram (“Szoftver”) és annak kézikönyve, valamint a hozzá tartozó egyéb nyomtatott anyagok és “online” vagy elektronikus dokumentáció (“Dokumentáció”) használatát az Ön tulajdonában levő vagy ellenőrzése alatt álló berendezésen. A használati jog nem kizárólagos és nem ruházható át. A jelen szerződés a Szoftver telepítését és használatát bármely időpontban egyszerre egyetlen felhasználónak, egy számítógépen, egy helyen engedélyezi. 

Hálózati változat: Ha a Szoftver Hálózati változat, akkor a Szoftver csak az Autodesk Licenc Menedzser eszközzel kizárólag saját üzleti célra használható megfelelő biztonságú hálózati környezetben, és a Szoftver egy szerver számítógépre, egy helyre telepíthető úgy, hogy más számítógépek is hozzáférhetnek, vagy egy számítógépre telepíthető több felhasználó számára a következő módon:

(i)	egyidejűleg legfeljebb egy (1) személy használhatja, tehát többen hozzáférhetnek és használhatják a Szoftvert, de egy időpontban egyszerre csak egy személy használhatja azt; vagy

(ii)	egyidejűleg egynél (1) több személy is használhatja, de ekkor minden további egyidejű felhasználó esetében meg kell fizetni a további licencdíjat.

Szerverkonfigurációban a szoftverhez hozzáférő számítógépek/eszközök számát csökkentő szoftver nem csökkenti a szükséges licencek számát.

Oktatási változat: Amennyiben ez a Szoftver Oktatási változat, kizárólag oktatási célra vagy személyes tanuláshoz használható, más egyéb célra nem. Az Oktatási változat nem használható üzleti, szakmai vagy haszonszerzési célokra. 

Próbaváltozat: Ha a Szoftver bemutató-, próba- vagy NFR- (nem viszonteladásra szánt) változat, akkor csak kereskedelmi kipróbálásra és bemutatás céljára használható. Nem használható összehasonlító elemzésre, kereskedelmi, szakmai vagy üzleti célra.

Biztonsági másolat : Függetlenül attól, hogy a Szoftver melyik változatát vásárolta meg, a jelen licenc alapján egyetlen archivált (biztonsági) másolatot készíthet. Az ennek megfelelően elkészített biztonsági másolat nem telepíthető más számítógépre, kivéve a szerver olyan részekre osztott meghajtójára, amelyhez kizárólag a Szoftver használatára jogosult felhasználónak van hozzáférési joga. A biztonsági másolat semmilyen körülmények között nem használható és nem telepíthető, ameddig a Szoftver egy példánya bármelyik számítógépen telepítve van. Amennyiben a Dokumentáció nyomtatott formában van, másolása nem megengedett. Amennyiben a Dokumentáció elektronikus formában van, elektronikus formában nem másolható le, egy (1) példánya azonban kinyomtatható, amely tovább nem másolható. 
További telepítések: Az Oktatási, Tanuló- és Próba-változatok kivételével Ön jogosult az Ön tulajdonában lévő és ellenőrzése alatt álló második számítógép merevlemezére a Szoftvernek egy második példányát is telepíteni, azzal a feltétellel, hogy (1) az eredetit és a másolatot kizárólag ugyanaz a személy használja; (2) a másolatot (i) a hálózati változat esetében egy másodlagos szerverre telepítették, amelyet kizárólag akkor használnak, ha az elsődleges szerver, amelyre a Szoftver eredetileg telepítve van működésképtelen, vagy (ii) notebook számítógépre, otthoni számítógépre, illetve más, a szokásos munkahelyén kívüli nem szerver számítógépre telepítették azzal a céllal, hogy Ön olyankor is dolgozhasson, ha távol van a szokásos munkahelyétől; (3) a Szoftver eredeti és másolati példánya közül egyszerre mindig  csak egy van használatban; (4) a Szoftver másolati példányát kizárólag a Szoftverrel együtt szállított másolásvédő eszközzel használja (ha van ilyen); és (5) a Szoftveren nem szerepel, hogy Oktatási vagy Tanuló-változat, illetve nem akként került engedélyezésre.
Frissítések: Amennyiben a jelen Szoftveren az szerepel, hogy az Ön részére korábban licencbe adott szoftver (“Előző Verzió”) továbbfejlesztett változata (“Új Verzió”), akkor Önnek az Új Verzió megszerzését követő hatvan (60) napon belül meg kell semmisítenie az Előző Verzió összes másolatát - beleértve a merevlemez-meghajtón tárolt valamennyi másolatot is -, és az Autodesk kérésére vissza kell juttatnia minden dokumentációt az Autodeskhez vagy a hivatalos Autodesk viszonteladóhoz. Az Autodesk fenntartja a jogát arra nézve, hogy megfelelő bizonyítékot kérjen Öntől arról, hogy az Előző Verzió megsemmisítésre került. Amennyiben az Autodesktől vagy egy meghatalmazott harmadik féltől a jelen Licencszerződéssel licencbe adott Szoftver kiegészítésére vagy kibővítésére bármilyen további szoftvert szerez be, úgy – a feladás időpontjában meghatározott egyéb rendelkezések hiányában – arra a további változatra is vonatkoznak a jelen szerződés feltételei.
A fentiek ellenére megőrizheti és nem kell megsemmisítenie az Előző Verziót, és szükség esetén használhatja az Előző Verziót, de kizárólag (1) a jelen Licenc szerinti Új Verzió telepítése céljára illetve (2) archiválási (mentési) célra, ha a jelen Licenc szerinti első telepítés sikertelen és azért, hogy a jelen Licencszerződés alapján engedélyezett Új Verziót újra telepítse. Semmilyen esetben sem működtetheti az Előző Verziót.
Jogosultsági kód: Amennyiben a jelen Szoftver használatához jogosultsági kód szükséges, a jogosultsági kód kiadását megelőzően Ön köteles a jelen Szoftver megvásárlását regisztráltatni az Autodesknél. Az Autodesk megőrzi az Ön regisztrációs adatait, és azokat az adatvédelmi előírásoknak megfelelően kezeli.

A licenc időtartama: A jelen szerződés feltételeinek megfelelően a Szoftver használatára vonatkozó licenc örökös, kivéve, ha a Szoftvert határozott időtartamra szóló, határozott időtartamra szóló licencként vagy bérelt licencként határozza, és ebben az esetben a licence arra az időre szól, amelyre azt Ön kifizette.
TANULÓ-VÁLTOZAT (KÉT ÉVES HASZNÁLATRA)

1.	A Licencengedély feltételei 

Az Autodesk, Inc. (“Autodesk”) a jelen szerződés feltételei mellett nem kizárólagos és át nem ruházható engedélyt ad Önnek a jelen számítógépprogram (“Szoftver”) és annak elektronikus kézikönyve, valamint a hozzá tartozó egyéb nyomtatott anyagok és “online” vagy elektronikus dokumentáció (“Dokumentáció”) használatára az Ön tulajdonában levő vagy ellenőrzése alatt álló berendezésen a Szoftver-telepítés időpontjától számítva a termék csomagolásán feltüntetett időtartamra. A jelen szerződés a Szoftver telepítését és használatát bármely időpontban egyszerre egyetlen felhasználónak, egy számítógépen, egy helyen engedélyezi. A Szoftvernek a csomagoláson feltüntetett időszakon túli használata, vagy a Szoftver időkorlát funkciójának megváltoztatása vagy erre irányuló kísérlet jogosulatlan használatnak minősül, valamint a jelen Licencszerződés és a szerzői jog megsértését jelenti.

Ez a Szoftver a Szoftver Tanuló-változata, és csak az azt beszerző, az alábbiakban megadott intézeteknél diplomára készülő diákok, tantestületi tagok vagy az ott dolgozók használhatják fel ÉS kizárólag tanulmányi és oktatási célra. A Tanuló-változat üzleti, szakmai vagy nyereségszerző célokra nem használható. A Szoftver Tanuló-változatát oktatási intézmény nem használhatja fel laboratóriumi környezetben oktatási célokra. Diplomára készülő diák alatt azt a diákot értjük, aki középfokú oktatási intézményben tanul, vagy jelenleg kreditrendszerben legalább három (3) órában tudományos fokozatot nyújtó képzésben vesz részt, vagy igazolhatóan legalább kilenc (9) hónapon át egy, a végzést igazoló oklevelet adó főiskola vagy egyetem hallgatója.

Biztonsági másolat: A Szoftverről csak egyetlen archív (biztonsági) másolat készíthető. Az ennek megfelelően elkészített biztonsági másolat nem telepíthető más számítógépre, kivéve a szerver olyan részekre osztott meghajtójára, amelyhez kizárólag a Szoftver használatára jogosult felhasználónak van hozzáférési joga. A biztonsági másolat semmilyen körülmények között nem használható és nem telepíthető, ameddig a Szoftver egy példánya bármelyik számítógépen telepítve van. Amennyiben a Dokumentáció nyomtatott formában van, másolása nem megengedett. Amennyiben a Dokumentáció elektronikus formában van, egy (1) példánya kinyomtatható, amely azonban tovább nem másolható. 

Frissítések: A jelen Szoftver nem frissíthető.
Jogosultsági kód: Amennyiben a jelen Szoftver használatához jogosultsági kód szükséges, a jogosultsági kód kiadását megelőzően Ön köteles a jelen Szoftvertermék megvásárlását regisztráltatni az Autodesknél. Az Autodesk megőrzi az Ön regisztrációs adatait, és azokat az adatvédelmi előírásoknak megfelelően kezeli.

FIGYELEM! 	A JELEN SZERZŐDÉS TOVÁBBI RENDELKEZÉSEI A SZOFTVER ÖSSZES VÁLTOZATÁRA ÉRVÉNYESEK.
2.	KORLÁTOZÁSOK
Tilos:
1.	a Szoftvernek vagy a Dokumentációnak a jelen szerződésben engedélyezettől eltérő lemásolása és  felhasználása.
2.	a Szoftver belső felépítésének a végleges programból lépésről-lépésre visszafelé történő levezetése (reverse engineering), a Szoftver visszafejtése vagy visszafordítása, kivéve, ha ezt a jogszabály megengedi, ha ez egy függetlenül létrehozott programnak a Szoftverrel vagy más programmal történő együttes működtetéséhez nélkülözhetetlen információ megszerzése érdekében történik, és ez az információ nem szerezhető be az Autodesktől vagy más forrásból. A Szoftver visszafordítása, visszafelé történő levezetése, illetve részekre bontása tilos, amennyiben az ilyen információ beszerezhető valamilyen Autodesk Szoftverfejlesztő Készlet (Software Developer’s Kit) licencének megvásárlásával. 
3.	a Szoftver vagy a Dokumentáció egészének vagy egy részének, illetve a jelen Licencszerződésben biztosított jogoknak más (harmadik) személy részére történő átadása, bérbeadása, kölcsönadása, értékesítése, további licencbe adása, vagy bármely egyéb módon történő átruházása az Autodesk előzetes írásbeli engedélye nélkül.

4.	a Szoftver Internetre való telepítése vagy használata, beleértve többek között a Web hosting vagy hasonló szolgáltatással kapcsolatos felhasználást, illetve a Szoftver használatának lehetővé tétele az Ön számítógépéről vagy egyéb módon harmadik fél számára az Interneten keresztül.

5.	a Szoftveren vagy a Dokumentáción található védjeggyel védett felirat, címke vagy egyéb jelzés eltávolítása, megváltoztatása vagy lefedése.
6.	bármely célból a Szoftver vagy a Dokumentáció alapján készült származékos munkák módosítása, lefordítása, adaptálása átdolgozása vagy létrehozása.
7.	az Autodesk által a Szoftver lemásolása ellen alkalmazott védelem bármely formájának kikerülésére vagy eltávolítására kifejlesztett berendezés, készülék, szoftver vagy egyéb eszköz használata, illetve a Szoftver olyan jogosultsági kóddal, sorszámmal vagy egyéb másolásvédelmi eszközzel történő használata, amelyet nem közvetlenül az Autodesk vagy az Autodesk Hivatalos Viszonteladója szállított.
8.	a Szoftver vagy a Dokumentáció exportálása az USA vagy más országok vonatkozó exportellenőrzési jogszabályainak megsértésével.
9.	a Szoftver (ideértve korlátozás nélkül a hálózati változatot is) vagy a Dokumentáció használata a vásárlási országon kívül, kivéve ha a Szoftvert és a Dokumentációt az Európai Gazdasági Térségen (“EGT”) belül vásárolják meg, ilyenkor a használat a teljes EGT-n belül engedélyezett.

3.	SZERZŐI JOG

A Szoftver, a Dokumentáció és az ezekkel együtt szállított esetleges kísérő anyagok, valamint az ezekről Ön által készített valamennyi másolat tulajdon- és szerzői joga továbbra is az Autodesket és a licenc tulajdonosokat illeti meg. A Szoftver felépítése, szerkezete és kódja az Autodesk és a licenc tulajdonosok értékes üzleti titkát képezi. A Szoftver vagy a Dokumentáció jogosulatlan lemásolása, valamint a fenti korlátozások betartásának elmulasztása a jelen Licencszerződésben biztosított jogok automatikus megszűnését eredményezi. A jelen szerződés nem biztosít Önnek semmilyen szellemi alkotásokon fennálló jogot.
4. 	ÁLTALÁNOS KORLÁTOZOTT SZAVATOSSÁG. 
Az Autodesk szavatolja, hogy a Szoftver a Dokumentációban általánosan ismertetett eszközöket és funkciókat fogja Önnek nyújtani, továbbá, hogy az esetleges adathordozó, amin a Szoftver terjesztésre kerül, a Szoftverhez tartozó Dokumentáció rendeltetésszerű használat esetén mentes mind az anyag-, mind a gyártási hibáktól. [A FENTI KIFEJEZETT KORLÁTOZOTT SZAVATOSSÁGOKAT KIVÉVE, HA AZ AUTODESK KIJELENTI, ÖN PEDIG ELFOGADJA, HOGY AZ AUTODESK NEM VÁLLAL SEMMILYEN EGYÉB KIFEJEZETT, VÉLELMEZETT, JOGSZABÁLYON ALAPULÓ VAGY BÁRMILYEN MÓDON KILÁTÁSBA HELYEZETT SZAVATOSSÁGOT, TOVÁBBÁ AZ AUTODESK KIFEJEZETTEN ELHÁRÍT MINDEN EGYÉB SZAVATOSSÁGI IGÉNYT, BELEÉRTVE A FORGALOMKÉPESSÉGRE VAGY EGY BIZONYOS CÉLRA VALÓ ALKALMASSÁGRA VONATKOZÓ VÉLELMEZETT SZAVATOSSÁGOT IS. AZ AUTODESK NEM VÁLLAL SZAVATOSSÁGOT AZÉRT, HOGY A SZOFTVER MŰKÖDÉSE ZAVARTALAN VAGY HIBAMENTES LESZ.] [Abban az esetben, ha egyes joghatóságok nem engedélyezik a vélelmezett szavatosság kizárását, a fenti kizárások nem lesznek alkalmazhatóak Önre nézve. A fenti szavatossági jogokon kívül joghatóságtól függően Ön jogosult lehet egyéb jogokra is.] 
A jelen szerződésbe foglalt szavatossági jogok tekintetében az Autodesk teljes felelőssége és az Ön kizárólagos jogorvoslati lehetősége - az Autodesk választása szerint - a hibák kijavítására vagy a javítás megkísérlésére, a hibás adathordozók vagy a dokumentáció esetleges kicserélésére vagy a vételár visszafizetésére és a licenc felmondására terjed ki. Ez a jog csak akkor érvényesíthető, ha Ön a szállítás napjától számított kilencven (90) napon belül visszajuttatja a hibás adathordozót vagy a dokumentációt, a vásárlást igazoló számlával együtt a helyi Autodesk irodához vagy ahhoz a Hivatalos Autodesk Viszonteladóhoz, akitől a terméket beszerezte.
5.	A FELELŐSSÉG ELHÁRÍTÁSA

A SZÁMÍTÓGÉPES TERVEZÉSI SZOFTVEREK ÉS AZ EGYÉB MŰSZAKI SZOFTVEREK CSAK KÉPZETT SZAKEMBEREK ÁLTALI HASZNÁLATRA SZÁNT ESZKÖZÖK, AMELYEK NEM HELYETTESÍTIK AZ ÖN SZAKMAI ÍTÉLŐKÉPESSÉGÉT. A SZÁMÍTÓGÉPES TERVEZÉSI SZOFTVEREK ÉS AZ EGYÉB MŰSZAKI SZOFTVEREK ARRA SZOLGÁLNAK, HOGY SEGÍTSÉGET NYÚJTSANAK A TERMÉKEK TERVEZÉSÉBEN ÉS NEM HELYETTESÍTIK A TERMÉKEK IGÉNYBEVÉTELÉNEK, BIZTONSÁGÁNAK ÉS HASZNÁLHATÓSÁGÁNAK FÜGGETLEN VIZSGÁLATÁT. MIVEL A SZOFTVER A LEGKÜLÖNBÖZŐBB TERÜLETEKEN ALKALMAZHATÓ, NEM KERÜLHETETT SOR VALAMENNYI LEHETSÉGES FELHASZNÁLÁSI TERÜLETEN TÖRTÉNŐ TESZTELÉSÉRE. AZ AUTODESK SEMMINEMŰ FELELŐSSÉGET NEM VÁLLAL A SZOFTVER HASZNÁLATÁVAL ELÉRT EREDMÉNYEKÉRT. A SZOFTVERT HASZNÁLÓ SZEMÉLYEK VISELIK A FELELŐSSÉGET A SZOFTVER FELÜGYELETÉÉRT, KEZELÉSÉÉRT ÉS ELLENŐRZÉSÉÉRT. E FELELŐSSÉG MAGÁBAN FOGLALJA A SZOFTVER MEGFELELŐ HASZNÁLATI LEHETŐSÉGEINEK MEGHATÁROZÁSÁT, ILLETVE A KÍVÁNT EREDMÉNYEK ELÉRÉSE ÉRDEKÉBEN A SZOFTVER ÉS MÁS PROGRAMOK KIVÁLASZTÁSÁT, DE NEM KORLÁTOZÓDIK EZEKRE. UGYANCSAK A SZOFTVERT HASZNÁLÓ SZEMÉLYEK FELELŐSEK A PROGRAM BÁRMELY KIMENETI ADATÁNAK - VALAMINT A SZOFTVER FELHASZNÁLÁSÁVAL TERVEZETT ELEMEKNEK A MEGBÍZHATÓSÁGÁT ÉS PONTOSSÁGÁT ELLENŐRZŐ FÜGGETLEN ELJÁRÁSOK MEGFELELŐ VOLTÁNAK MEGÁLLAPÍTÁSÁÉRT.

6.  	A FELELŐSSÉG KORLÁTOZÁSA

AZ AUTODESK VAGY AZ AUTODESK LICENCSZERZŐDÉS KÖTÉSÉRE JOGOSULT KÉPVISELŐI SEMMILYEN ESETBEN NEM VÁLLALNAK FELELŐSSÉGET SEMMINEMŰ VESZTESÉGÉRT VAGY KÁRÉRT, BELEÉRTVE AZ ADATVESZTÉST, ELMARADT HASZNOT, FEDEZETI KÖLTSÉGEKET VAGY EGYÉB VÉLETLEN, JÁRULÉKOS, ILLETVE KÖZVETETT KÁROKAT IS, AMELYEK A SZOFTVER VAGY A DOKUMENTÁCIÓ HASZNÁLATÁBÓL VAGY HASZNÁLHATÓSÁGÁBÓL EREDNEK, FÜGGETLENÜL ATTÓL, HOGYAN KÖVETKEZTEK BE ÉS MILYEN FELELŐSSÉGI SZABÁLYOK VONATKOZNAK RÁJUK. EZ A KORLÁTOZÁS AKKOR IS FENNÁLL, HA AZ AUTODESKET VAGY AZ AUTODESK VISZONTELADÓT TÁJÉKOZTATTÁK AZ ILYEN VESZTESÉGEK ÉS KÁROK BEKÖVETKEZTÉNEK LEHETŐSÉGÉRŐL. ÖN TUDOMÁSUL VESZI, HOGY A LICENC-DÍJ TÜKRÖZI A KOCKÁZAT FENTI MEGOSZTÁSÁT.

AZ AUTODESK NEM VÁLLAL SEMMINEMŰ FELELŐSSÉGET VAGY KÖTELEZETTSÉGET A SZOFTVER VAGY BÁRMELY, A SZOFTVERREL EGYÜTT SZÁLLÍTOTT MÁSOLÁSVÉDELMI ESZKÖZ ELVESZTÉSÉVEL VAGY JOGTALAN ELTULAJDONÍTÁSÁVAL KAPCSOLATBAN. KONKRÉTAN AZ AUTODESK NEM KÖTELES AZ ELVESZETT VAGY ELLOPOTT SZOFTVER VAGY MÁSOLÁSVÉDELMI ESZKÖZ/KÓD HELYETT ÚJAT BIZTOSÍTANI. KIZÁRÓLAG ÖN FELELŐS A SZOFTVER ÉS A MÁSOLÁSVÉDELMI ESZKÖZÖK/KÓDOK ELVESZTÉSÉNEK, ILLETVE JOGTALAN ELTULAJDONÍTÁSÁNAK MEGAKADÁLYOZÁSÁÉRT, ILLETVE BEFEKTETÉSE VÉDELMÉNEK BIZTOSÍTÁSSAL VAGY EGYÉB VAGYONVÉDELMI ESZKÖZZEL TÖRTÉNŐ BIZTOSÍTÁSÁÉRT. 

A FENTI KORLÁTOZÁSOK NEM ALKALMAZHATÓAK ÖNRE NÉZVE, AMENNYIBEN JOGHATÓSÁGOK NEM ENGEDÉLYEZIK VÉLETLEN VAGY JÁRULÉKOS KÁROK ESETÉN A FELELŐSSÉG KIZÁRÁSÁT VAGY KORLÁTOZÁSÁT. 

7. 	Az Egyesült Államok állami ügyfeleire vonatkozó korlátozott jogok

Az Egyesült Államok állami ügyfelei részére a jelen Szoftver és a Dokumentáció KORLÁTOZOTT JOGOKKAL kerül átadásra. A Szoftver és a Dokumentáció használatára, másolására vagy nyilvánosságra hozatalára az Egyesült Államok kormánya esetén a FAR 52.227-19 (Kereskedelmi számítógépszoftver - Korlátozott jogok) és a NASA FAR Supplement (kiegészítés) 1852.227-86 (Kereskedelmi számítógépszoftver - Licenczáradék) rendelkezéseiben kifejtett korlátozások az irányadóak. A gyártó az Autodesk, Inc., 111 McInnis Parkway, San Rafael, California 94903.

8. 	ÁLTALÁNOS FELTÉTELEK

A.	A jelen szerződés és az abban engedélyezett licenc az Autodesk minden további külön értesítése vagy intézkedése nélkül megszűnik, amennyiben Ön, mint az engedély jogosultja csődbe megy, hitelezőivel megállapodást köt vagy felszámolási eljárás alá kerül. 

B.	A jelen szerződésre nem alkalmazandó az Áruk adásvételéről szóló licencszerződésekre vonatkozó ENSZ-egyezmény. A jelen Licencszerződésre az USA Kalifornia államának jogszabályai az irányadók, beleértve az Egységes Kereskedelmi Kódexet is a jogok összeütközése esetén alkalmazandó szabályok nélkül. A jelen Licencszerződés képezi a közöttünk létrejött teljes megállapodást, és hatályon kívül helyez a Szoftverrel és a Dokumentációval kapcsolatosan tett minden egyéb kijelentést, közleményt, vagy hirdetést.

C.	Amennyiben a jelen szerződés rendelkezései közül bármelyik érvénytelennek vagy egyéb módon érvényesíthetetlennek bizonyulna, a jelen szerződés fennmaradó rendelkezései teljes mértékben érvényben maradnak, és a felek kötelezik magukat, hogy az érvénytelennek vagy érvényesíthetetlennek ítélt rendelkezések helyett a tartalomban hozzájuk legközelebb álló rendelkezéseket tartják be, feltéve, hogy ezek az utóbbi rendelkezések nem lesznek érvénytelenek vagy érvényesíthetetlenek. 

D.	Az MPEG-2 egyes változatainak és a kapcsolódó szoftvertermékeknek a felhasználhatósága harmadik fél licencszerződéséhez kötődhet – kérjen információt a MPEG LA (www.mpegla.com) képviselettől. A jelen Szerződés nem nyújt jogosultságot a MPEG-2 és a kapcsolódó szoftvertermékek MPEG LA Patent Portfolio License szerződéstől eltérő használatára. Az MP3 hangkódolási technológia egyes változatai egyéb licencszerződések hatályába tartozhatnak. Így például ehhez a termékhez nem tartozik olyan licenc vagy jogosultság az MP3 audiotartalomra vonatkozóan, amely engedélyezné az adott termékkel készített tartalom használatát bármely kereskedelmi (azaz nyereségérdekelt) valós idejű földi, műholdas, kábeles vagy egyéb műsorszórás, internetes, intranetes vagy más hálózati műsorszórás/adatátvitel, illetve egyéb elektronikus tartalomelosztó rendszerek (pl. előfizetéses audioszolgáltatási alkalmazások) használata esetén. Az ilyen felhasználáshoz különálló licencre van szükség. További információ: http://www.mp3licensing.com.

E.	Az Autodesk Cleaner és Cleaner EZ szoftvertermékek esetében a szoftver egyes részei az Apple Computer, Inc. licencszerződés hatályába tartoznak.